སྤྱི་ལོལོར།་ཚལ་པ་དཔོན་ཀུན་དགའ་རྡོ་རྗེས་བུ་སྟོན་རིན་པོ་ཆེ་གདན་དྲངས་ནས་བསྡུ་སྒྲིག་མཛད་པ་ཡོངས་གྲགས་ཡིན་རྐྱེན་ཚང་མས་ཐུགས་སྣང་ཡོད་ངེས།འོན་ཀྱང་ཚལ་པའི་བསྟན་འགྱུར་དཀར་ཆག་ནི།གང་གི་དུས་སུ་མཛད་པ་དང་བརྗོད་བྱ་ཅི་འདྲ་སོགས་ཉེ་རབས་ལོ་རྒྱུས་ཐོག་ཏུ་འཁོད་པ་མེད་ལ།བཀའ་བསྟན་དཀར་ཆག་ལ་ཐུགས་ཞིབ་ཤིན་ཏུ་ཟབ་པའི་ཞུ་ཆེན་ཚུལ་ཁྲིམས་རིན་ཆེན་དང་དུང་དཀར་བློ་བཟང་འཕྲིན་ལས་མཆོག་ནས་ཀྱང་དེ་སྐོར་མིང་ཙམ་ཡང་གླེང་མེད་པ་དང་།ཐ་ན་ཚལ་པའི་བསྟན་འགྱུར་དཀར་ཆག་མཛད་རྗེས་ཀྱི་ལོ་བཅུ་སྐོར་དུ་བྱུང་བའི་ཞ་ལུའི་བསྟན་འགྱུར་དཀར་ཆག་ནང་དུའང་དེ་སྐོར་འཁོད་མེད།